ביום שישי ה-18 במאי מתרגלים ישראליים מחו מול שגרירות רוסיה בתל אביב על גירוש של מתרגל פאלון דאפא מרוסיה. זה המתרגל השני שמגורש מרוסיה. הראשונה גורשה ממש לאחרונה עם בתה, למרות שהיה לה מעמד של פליטת או"ם.
ב-13 במאי נכנסו נציגי שלטונות רוסיה לדירתו של פרופסור גאו צ'ון-מן במרמה, באומרם שבאו לבדוק את דירתו כדי להחליף לו דירה. הפרופסור הוא בן שבעים ושתיים וגר עם אשתו הרוסייה בסנט פטרסבורג. לא היו בידי האנשים שום מסמכים ולא הראו לו שום דבר, והם לקחו אותו בלי לומר לאשתו, שום דבר. בערב התברר לה שהוא נמצא במוסקבה ושרוצים לשלוח אותו לסין.
הפרופסור ואשתו עזבו את סין בשנת 2000, כיוון שהחלה שם רדיפה נגד הפאלון גונג. הפרופסור גאו למד במכון הטכנולוגי בסנט פטרסבורג, וסיים את לימודי ב-1962. מ-1965 הפרופסור בפנסיה, אך עד היום הוא בקשרים אקדמיים עם המכון. מ-2003 ביקש הפרופסור גאו שיתנו לו מעמד של פליט. אבל עד היום, כמעט שמונה שנים, לא נתנו לו. בפעם האחרונה הוא שלח שוב בקשה באפריל 2007, ובמיוחד שבריאותו אינה כקודם.
בסעיף 33 לאמנה בנושא פליטים כתוב שאסור לשלוח אנשים למדינה שם צפויה לו סכנת חיים. לכן גירושו לסין היוותה הפרה של הסעיף הזה.
אחר כך ביקשנו שמישהו מהשגרירות יצא אלינו כדי לדבר אתו, ויצא אלינו נספח בשם ולדימיר מורוזוב. נתנו לו תיקייה כחולה עם מכתבים לשגריר ובהם מובעת דאגה למה שקורה ברוסיה ובקשה לעזור למתרגלי פאלון דאפא ברוסיה ולא לגרש אותם. ניהלנו עם הנספח שיחה נעימה מאד ובמהלכה ביקשנו מהנספח שיעביר את התיקייה לשגריר רוסיה בישראל.
בתום השיחה הוא שאל "מה זה בעצם פאלון גונג?", וקיבל תשובה מלאה. ראינו שבאמת הוא התעניין מה זה.